Diari Oficial de la Generalitat Valenciana


Sumari del DOGV 3202, del 12-03-1998 (1998/1443)

ORDRE de 21 de gener de 1998, de la Conselleria de Cultura, Educació i Ciència, per la qual es disposa el funcionament de l'Institut d'Educació Secundària de Petrer.
---------------------------------------------------------------------------------------------------------------------------------------------------------------------

### Dades del document

Número de DOGV
:   3202

Data del DOGV
:   12-03-1998

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1998/1443


Data del document
:   21-01-1998

Organisme emissor
:   Conselleria de Cultura, Educació i Ciència

Tipus de document
:   Ordre

ORDRE de 21 de gener de 1998, de la Conselleria de Cultura, Educació i Ciència, per la qual es disposa el funcionament de l'Institut d'Educació Secundària de Petrer. [1998/X1443]
  
Amb el Decret 310/1997, de 24 de desembre, del Govern Valencià, publicat en el Diari Oficial de la Generalitat Valenciana de 16 de gener de 1998, pel qual es crea l'Institut d'Educació Secundaria de Petrer, s'autoritza la Conselleria de Cultura, Educació i Ciència perquè dicte les disposicions necessàries per al seu compliment i desplegament.
  
Escau, doncs, ordenar l'inici de les activitats del centre i adoptar les mesures necessàries perquè puga desplegar la seua activitat acadèmica.
  
En virtut d'això, i fent ús de les competències que m'atorga l'article 35 de la Llei 5/1983, de Govern Valencià,
  
ORDENE
  
Primer
  
L'Institut d'Educació Secundària de Petrer, amb codi 04534542, iniciarà les seues activitats el curs acadèmic 97-98.
  
Segon
  
L'Institut d'Educació Secundària de Petrer impartirà durant el curs escolar 97-98, els ensenyaments corresponents al tercer d'Educació Secundària Obligatòria i primer i segon de Batxiller Unificat i Polivalent.
  
Durant el curs 98-99 s'impartirà tercer i quart d'Educació Secundària Obligatòria, i segon i tercer de Batxillerat Unificat i Polivalent.
  
Tercer
  
El director territorial de Cultura i Educació d'Alacant procedirà al nomenament del director provisional del centre, de conformitat amb el que s'estableix en l'article 14,3 del Decret 234/1997, de 2 de setembre, del Govern Valencià, pel qual s'aprova el Reglament Orgànic i Funcional del Instituts d'Educació Secundària.
  
Quart
  
La implantació efectiva dels ensenyaments a què es refereix aquesta ordre queda condicionada al fet que el nombre d'alumnat inscrit en cadascun dels ensenyaments siga com a mínim de vint.
  
Cinquè
  
La Direcció General de Centres Docents determinarà i gestionarà els fons necessaris per a la posada en funcionament i manteniment del centre. Així mateix, dotarà el centre de l'equipament i material didàctic necessaris. A aquest efecte, la Direcció Territorial de Cultura i Educació d'Alacant efectuarà l'oportuna i raonada proposta.
  
Sisè
  
Es fixa la llista de llocs docents del nou institut de les especialitats objecte de desglossament, professorat amb caràcter definitiu. En l'annex d'aquesta Ordre s'assenyalen aquests, amb indicació de la relació de llocs del centre objecte de desglossament.
  
La Direcció General de Personal realitzarà els tràmits administratius oportuns per a la redistribució del professorat que prestava serveis amb caràcter definitiu al centre d'origen.
  
Els llocs de treball no coberts per personal procedent del centre objecte de desglossament seran coberts pel procediment habitual.
  
DISPOSICIÓ ADDICIONAL
  
El que s'estableix en aquesta disposició s'inscriurà en el Registre de Centres Docents de la Comunitat Valenciana.
  
DISPOSICIONS FINALS
  
Primera
  
S'autoritza els diferents òrgans d'aquesta Conselleria, perquè, en l'àmbit de les seues respectives competències, adopten les mesures necessàries per a l'aplicació i desplegament del que es preveu en aquesta ordre.
  
Segona
  
Aquesta ordre entrarà en vigor el dia de la seua publicació en el Diari Oficial de la Generalitat Valenciana. No obstant això, els seus efectes acadèmics s'entenen referits a l'inici del curs escolar 1997/98. El desglossament del professorat s'efectuarà amb efectes del curs escolar 1998/1999.
  
València, 21 de gener de 1998
  
El conseller de Cultura, Educació i Ciència,
  
FRANCISCO E. CAMPS ORTIZ
  
Annex
  
Cos: professors de Secundària
  
Assignatura IES IES Professor
  
 Petrer Azorín segons
  
 (Elda) Ordre
  
 4/3/97
  
003 Llatí 1 1 2
  
004 Llengua Castellana i Literatura 3 5 8
  
005 Geografia i Història 3 5 8
  
006 Matemàtiques 3 7 10
  
007 Física i Química 2 5 7
  
008 Biologia -Geologia 2 5 7
  
009 Dibuix 1 2 3
  
011 Anglès 2 6 8
  
017 Educació Física 1 0 1